Եվ վերջապես, տարրական բարոյականությունն ասում է, որ ընկածին չեն խփում, իսկ «եզն ընկավ, դանակավորը շատացավ» ասացվածքն անբարոյականների մասին է՝ ամոթ է այդպիսի պահվածքը քո թեկուզ նախկին նախագահի, քո կուսակցության, գործընկերների հանդեպ։ Այսօր մենք հետեւում ենք հանրապետականների տրանսֆորմացիային՝ արձանագրելով նրանց դավաճանությունը, թուլամորթությունը, դասալքությունը, Նիկոլ Փաշինյանին ուղղված քծնանքը։ Մնում է հուսալ, որ Փաշինյանն իր մեջ ուժ կգտնի եւ չի գայթակղվի նախկին քլնգողների քծնանքից ու չի մեծամտանա հանրային հիացմունքից։ Մեզ նոր կուռքեր պետք չեն։